**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS MERO FONDO SUDARYMO, NAUDOJIMO IR ATSISKAITYMO TVARKOS APRAŠO PATVIRTINIMO**

2026 m. vasario 10 d. Nr. T10-19

Skuodas

**1. Parengto sprendimo projekto tikslas ir uždaviniai.**

Parengto sprendimo projekto tikslas – nustatyti aiškią, skaidrią ir nuoseklią Savivaldybės mero fondo sudarymo, naudojimo ir atsiskaitymo tvarką, užtikrinančią racionalų, pagrįstą ir teisėtą Savivaldybės mero fondo lėšų panaudojimą.

**2. Siūlomos teisinio reguliavimo nuostatos.**

Sprendimo projektas rengiamas atsižvelgiant į tai, kad Lietuvos Respublikos Vyriausybė 2025 m. gruodžio 10 d. nutarimu Nr. 889 „Dėl Lietuvos Respublikos Vyriausybės 2002 m. birželio 17 d. nutarimo Nr. 919 „Dėl reprezentacinių išlaidų“ pripažinimo netekusiu galios“ nuo 2026 m. sausio 1 d. pripažino netekusiu galios minėtą nutarimą, taip pat į Lietuvos Respublikos finansų ministro 2025 m. gruodžio 18 d. įsakymu Nr. 1K-308 pakeistas Valstybės biudžeto ir savivaldybių biudžetų sudarymo ir vykdymo taisykles.

Be to, Savivaldybės mero fondo sudarymo, naudojimo ir atsiskaitymo tvarka tikslinama atsižvelgiant į Lietuvos Respublikos specialiųjų tyrimų tarnybos pateikto antikorupcinio vertinimo išvados rekomendacijas.

**3. Laukiami rezultatai.**

Įsigaliojus siūlomam teisiniam reguliavimui, bus užtikrintas aiškus, skaidrus ir nuoseklus Savivaldybės mero fondo lėšų naudojimo reglamentavimas, sumažinta galimų interpretacijų ir nepagrįsto lėšų panaudojimo rizika, sustiprinta interesų konfliktų prevencija ir Savivaldybės mero atskaitomybė už viešųjų lėšų naudojimą.

Taip pat bus sudarytos prielaidos viešai ir reguliariai informuoti Savivaldybės tarybą ir visuomenę apie Savivaldybės mero fondo lėšų panaudojimą, užtikrinant didesnį skaidrumą ir pasitikėjimą Savivaldybės veikla.

**4. Lėšų poreikis sprendimui įgyvendinti ir jų šaltiniai.**

4 Programos „Savivaldybės valdymas ir pagrindinių funkcijų vykdymas“ priemonėje 4.1.1.5. „Mero fondas“ bus patvirtintos lėšos, vienam mėnesiui neviršijant vieno Valstybės duomenų agentūros skelbiamo paskutinio Lietuvos ūkio vidutinio mėnesinio darbo užmokesčio dydžio sumos. Šiuo metu vieno Valstybės duomenų agentūros skelbiamo paskutinio Lietuvos ūkio vidutinio mėnesinio darbo užmokesčio dydis sudaro apie 2 427,6 Eur.

**5. Sprendimo projekto autorius ir (ar) autorių grupė.**

Rengėjos: Finansinės apskaitos skyriaus vedėja Kristina Simaitienė, Savivaldybės administracijos direktoriaus pavaduotoja Ona Malūkienė, Tarybos posėdžių sekretorė Dalia Sadauskienė.