**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO SOCIALINIŲ PASLAUGŲ ŠEIMAI CENTRO TEIKIAMŲ SOCIALINIŲ PASLAUGŲ KAINŲ IR FINANSINIŲ NORMATYVŲ PATVIRTINIMO**

2026 m. vasario 10 d. Nr. T10-20

Skuodas

**1. Parengto sprendimo projekto tikslas ir uždaviniai.**

Vadovaujantis Lietuvos Respublikos socialinės apsaugos ir darbo ministro 2024 m. birželio 25 d. Nr. įsakymu A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtinta Socialinių paslaugų finansavimo ir lėšų apskaičiavimo metodika apskaičiuotos tvirtinamos Skuodo socialinių paslaugų šeimai centro teikiamų paslaugų kainos. Kainos didinamos atsižvelgiant į socialinių paslaugų darbuotojų atlyginimų didinimą nuo 2026-01-01.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas, Lietuvos Respublikos socialinės apsaugos ir darbo ministro 2024 m. birželio 25 d. įsakymu Nr. A1-426 „Dėl Socialinių paslaugų finansavimo ir lėšų apskaičiavimo metodikos patvirtinimo“ patvirtinta Socialinių paslaugų finansavimo ir lėšų apskaičiavimo metodika.

**3. Laukiami rezultatai.**

Bus patvirtintos naujos Skuodo socialinių paslaugų šeimai centro teikiamų paslaugų kainos.

**4. Lėšų poreikis sprendimui įgyvendinti ir jų šaltiniai.**

Socialinės paslaugos teikiamos iš savivaldybės biudžeto bei valstybės biudžeto tikslinių dotacijų lėšų. 2026 metams minėtų socialinių paslaugų finansavimui Skuodo socialinių paslaugų šeimai centrui valstybės biudžeto lėšų numatoma 43 000 Eur daugiau nei buvo planuota 2025 metais:

Pasikeitus dienos socialinės globos asmens namuose paslaugos kainai, numatoma, kad paslaugai teikti papildomai iš valstybės tikslinių dotacijų lėšų 2026 metams reikės 28 000 Eur.

Pasikeitus dienos socialinės globos institucijoje paslaugos kainai, numatoma, kad asmenims su sunkia negalia paslaugai teikti papildomai iš valstybės tikslinių dotacijų lėšų 2026 metams reikės 15 000 Eur.

**5. Sprendimo projekto autorius ir (ar) autorių grupė.**

Pranešėja ir rengėja – Socialinės paramos skyriaus vedėja Rasa Noreikienė.

Skuodo socialinių paslaugų šeimai centro direktorė Rūta Razmienė.