**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS ASOCIACIJAI „KRAKIŲ ŽIBURIAI“**

2026 m. vasario 13 d. Nr. T10-25

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti pastatą – mokyklą, 713,36 kv. m bendro ploto, unikalus Nr. 7596-9014-9016, pastatą – tvartą, užstatytas plotas – 19,00 kv. m, unikalus Nr. 7596-9014-9027, kitus inžinerinius statinius – kiemo statiniai, unikalus Nr. 7596-9014-9052, esančius Pušų g. 23, Krakių k., Mosėdžio sen., Skuodo r. sav., asociacijai „Krakių žiburiai“, juridinis asmens kodas 303022325, panaudos pagrindais laikinai neatlygintinai valdyti ir naudotis 10 metų laikotarpiui, tenkinti gyvenamosios vietovės bendruomenės viešuosius poreikius. Asociacija rengia paraišką Žemės ūkio agentūrai pagal 2 veiklos sritis – viešųjų erdvių ir statinių, skirtų civilinei saugai (patalpų pritaikymas priedangai ekstremalių situacijų metu). Viena iš projekto tinkamumo sąlygų yra pareiškėjo patalpų nuomos ar panaudos sutartis, galiojanti ne trumpiau kaip 5 metus ir įregistruota Nekilnojamojo turto registre.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 3 punktu, 2 dalies 7 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.3 ir 7.7 papunkčiais.

**3. Laukiami rezultatai.**

Asociacija „Krakių žiburiai“ turės galimybę teikti paraišką.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyresnioji specialistė Elena Čiunkienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.