**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO NEATLYGINTINAI VALDYTI IR NAUDOTIS PANAUDOS PAGRINDAIS ASOCIACIJAI „KRAKIŲ ŽIBURIAI“**

2026 m. vasario 13 d. Nr. T10-25

Skuodas

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 14 straipsnio 1 dalies 3 punktu, 2 dalies 7 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.3 ir 7.7 papunkčiais ir atsižvelgdama į asociacijos „Krakių žiburiai“ 2026 m. vasario 9 d. prašymą Nr. 1, Skuodo rajono savivaldybės taryba nusprendžia:

1. Perduoti Skuodo rajono savivaldybei nuosavybės teise priklausantį ilgalaikį materialųjį turtą: pastatą – mokyklą, 713,36 kv. m bendro ploto, unikalus Nr. 7596-9014-9016, pastatą – tvartą, užstatytas plotas – 19,00 kv. m, unikalus Nr. 7596-9014-9027, kitus inžinerinius statinius – kiemo statiniai, unikalus Nr. 7596-9014-9052, esančius Pušų g. 23, Krakių k., Mosėdžio sen., Skuodo r. sav., asociacijai „Krakių žiburiai“, juridinis asmens kodas 303022325, panaudos pagrindais laikinai neatlygintinai valdyti ir naudotis 10 metų laikotarpiui, tenkinti gyvenamosios vietovės bendruomenės viešuosius poreikius.

2. Pripažinti netekusiu galios Skuodo rajono savivaldybės tarybos 2022 m. balandžio 28 d. sprendimą T9-91 „Dėl turto perdavimo valdyti ir naudotis pagal panaudos sutartį“.

3. Pavesti Skuodo rajono savivaldybės administracijos direktorei Levutei Staniuvienei pasirašyti šio sprendimo 1 punktu perduodamo turto panaudos sutartį ir visus kitus dokumentus, susijusius su šiuo pavedimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Čiunkienė, tel.  (0 440) 45 563