**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PATIKĖJIMO TEISĖS Į SKUODO RAJONO SAVIVALDYBĖS TURTĄ NUTRAUKIMO**

2026 m. vasario 13 d. Nr. T10-26

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės tarybos 2020 m. gruodžio 17 d. sprendimu Nr. T9-216 „Dėl turto perdavimo valdyti pagal patikėjimo sutartį“ patikėjimo teise VšĮ Skuodo pirminės sveikatos priežiūros centrui buvo perduotos patalpos, esančios Pušyno g. 1, Pašilės k., Ylakių sen., Skuodo r. sav. ir Mokyklos g. 2, Vižančių k., Ylakių sen., Skuodo r. sav. Skuodo pirminės sveikatos priežiūros centrui nutraukus punktų veiklą minėtuose kaimuose, patalpos yra nenaudojamos, todėl centro direktorius kreipėsi į Skuodo rajono savivaldybės administraciją su prašymu nutraukti patikėjimo teisę į suteiktas patalpas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 3 punktas,15 straipsnio 2 dalies 19 punktas, 63 straipsnis, Lietuvos Respublikos civilinio kodekso 6.967 straipsnio 1 dalies 2 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 32 punktas.

**3. Laukiami rezultatai.**

Priėmus sprendimą nutraukti patikėjimo teisę, patalpos perdavimo–priėmimo aktu bus grąžintos Skuodo rajono savivaldybei.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyresnioji specialistė Elena Čiunkienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.