**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2026 METŲ UŽIMTUMO DIDINIMO PROGRAMOS PATVIRTINIMO**

2026 m. vasario 13 d. Nr. T10-27

Skuodas

**1. Parengto sprendimo projekto tikslas ir uždaviniai.**

Patvirtinti Skuodo rajono savivaldybės 2026 metų užimtumo didinimo programą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymas.

Lietuvos Respublikos užimtumo įstatymas.

Užimtumo didinimo programų rengimo ir jų finansavimo tvarkos aprašas, patvirtintas Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ (nauja redakcija).

Specialių tikslinių dotacijų savivaldybių biudžetams lėšų apskaičiavimo metodika, patvirtinta Lietuvos Respublikos socialinės apsaugos ir darbo ministro 2006 m. liepos 13 d. įsakymu Nr. A1-193 „Dėl Specialių tikslinių dotacijų savivaldybių biudžetams lėšų apskaičiavimo metodikos patvirtinimo“ (nauja redakcija).

Lietuvos Respublikos socialinės apsaugos ir darbo ministro 2025 m. gruodžio 23 d. įsakymas A1-771 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams 2026 metais savivaldybių patvirtintoms užimtumo didinimo programoms įgyvendinti paskirstymo savivaldybių administracijoms ir jų panaudojimo tikslo pasiekimo 2026 metais vertinimo kriterijaus partvirtinimo“.

**3. Laukiami rezultatai.**

Didinamos darbo ieškančių darbingo amžiaus asmenų užimtumo galimybės, įtraukiant į programą 19 ieškančių darbo asmenų (jei vieno asmens atliekamų darbų vidutinė trukmė 1 mėnuo, kai minimalioji mėnesinė alga 1153 Eur). Užimtumo didinimo programai finansuoti skirta 25 200 eurų.

**4. Lėšų poreikis sprendimui įgyvendinti ir jų šaltiniai.**

Lietuvos Respublikos valstybės biudžeto specialios tikslinės dotacijos savivaldybių biudžetams 2026 metais savivaldybių patvirtintoms užimtumo didinimo programoms įgyvendinti. 2026 metams skirtos Užimtumo didinimo programai finansuoti lėšos sumažintos pagal Lietuvos Respublikos socialinės apsaugos ir darbo ministro 2017 m. gegužės 23 d. įsakymo A1-257 „Dėl užimtumo didinimo programų rengimo ir jų finansavimo tvarkos aprašo patvirtinimo“ 81 punktą: „Savivaldybės, kuri įgyvendina Priemones ir organizuoja Paslaugų teikimą, Priemonėms įgyvendinti panaudotos lėšos turi sudaryti ne daugiau kaip 40 procentų visų savivaldybės užimtumo didinimo programai įgyvendinti iš valstybės biudžeto specialių tikslinių dotacijų savivaldybių biudžetams skirtų lėšų. Savivaldybei, kuri įgyvendina tik Priemones, skiriama ne daugiau kaip 40 procentų maksimalaus lėšų poreikio sumos, apskaičiuojamos vadovaujantis Specialių tikslinių dotacijų savivaldybių biudžetams lėšų apskaičiavimo metodika, patvirtinta Lietuvos Respublikos socialinės apsaugos ir darbo ministro 2006 m. liepos 13 d. įsakymu Nr. A1‑193 „Dėl Specialių tikslinių dotacijų savivaldybių biudžetams lėšų apskaičiavimo metodikos patvirtinimo“.

**5. Sprendimo projekto autorius ir (ar) autorių grupė.**

Pranešėja –Socialinės paramos skyriaus vedėja Rasa Noreikienė.

Rengėja – Socialinės paramos skyriaus vedėjo pavaduotoja Audronė Pargaliauskienė