**SKUODO rajono savivaldybės taryba**

**SPRENDIMAS**

**DĖL PRITARIMO DALYVAUTI PROJEKTE „PAGALBA VAIKAMS SU NEGALIA VIDURIO IR VAKARŲ LIETUVOS REGIONE“** **PARTNERIO TEISĖMIS**

2026 m. vasario 13 d. Nr. T10-28

Skuodas

Vadovaudamasi Lietuvos Respublikos vietos savivaldos įstatymo 6 straipsnio 12 ir 14 punktais, 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-01 „Plėtoti kompleksinę asmenų su negalia socialinės integracijos sistemą“ aprašo, patvirtinto Lietuvos Respublikos socialinės apsaugos ir darbo ministro 2022 m. liepos 28 d. įsakymu Nr. A1-502 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-01 „Plėtoti kompleksinę asmenų su negalia socialinės integracijos sistemą“ aprašo patvirtinimo“ (Lietuvos Respublikos socialinės apsaugos ir darbo ministro 2025 m. lapkričio 10 d. įsakymo Nr. A1-624 redakcija), 4 veiklos „Didinti paslaugų vaikams, kuriems gresia skurdas arba socialinė atskirtis, prieinamumą, įgyvendinant vaiko garantijų sistemos tikslus“ 4.2 poveikle „Pagalba vaikams su negalia Vidurio ir vakarų Lietuvos regione“ ir atsižvelgdama į Lietuvos Respublikos socialinės apsaugos ir darbo ministerijos 2025 m. birželio 17 d. raštą Nr. SD-2218 (18.1 E-34) „Dėl planuojamų veiklų vaikams, turintiems negalią, ir jų šeimoms“, Skuodo rajono savivaldybės taryba nusprendžia:

1. Pritarti Skuodo rajono savivaldybės administracijos dalyvavimui partnerio teisėmis projekte „Pagalba vaikams su negalia Vidurio ir vakarų Lietuvos regione“ (toliau – Projekte).

2. Įgalioti Skuodo rajono savivaldybės administracijos direktorių, o jo nesant – direktoriaus pavaduotoją, pasirašyti su Projekto įgyvendinimu visus susijusius dokumentus.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Noreikienė, tel. +370 440 73 985