**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO DALYVAUTI PROJEKTE „SVEIKOS GYVENSENOS SKATINIMAS IR PSICHOAKTYVIŲ MEDŽIAGŲ PREVENCIJA SKUODO RAJONE“ PARTNERIO TEISĖMIS**

20256 m. vasario 13 d. Nr. T10-29

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – pakeisti Skuodo rajono savivaldybės tarybos 2024-02-29 sprendimus Nr. T9-34 „Dėl pritarimo dalyvauti projekte „Psichoaktyvių medžiagų vartojimo prevencija Skuodo rajone – nulis priklausomybių“ partnerio teisėmis“ ir Nr. T9-35 „Dėl pritarimo dalyvauti projekte „Sveikos gyvensenos skatinimas Skuodo rajone“ partnerio teisėmis“, priimant vieną sprendimą dėl pritarimo dalyvauti projekte „Sveikos gyvensenos skatinimas ir psichoaktyvių medžiagų prevencija Skuodo rajone“. VŠĮ Centrinės projektų valdymo agentūros (toliau – CPVA) siūlymu Projekto vykdytojas – Klaipėdos rajono visuomenės sveikatos biuras pateikė vieną projektą, kuriame suplanavo dviejų projektų – „Psichoaktyvių medžiagų vartojimo prevencija Skuodo rajone – nulis priklausomybių“ ir „Sveikos gyvensenos skatinimas Skuodo rajone“ veiklas. CPVA skyrus finansavimą pateiktam projektui įgyvendinti, reikalingas Tarybos sprendimas dėl minėto projekto finansavimo Savivaldybės lėšomis.

**2. Siūlomos teisinio reguliavimo nuostatos.**

Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju Tarybos sprendimas reikalingas vadovaujantis Regioninės pažangos priemonės 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“ finansavimo gairėmis.

**3. Laukiami rezultatai**.

Projekte numatytos veiklos sudarys sąlygas prevencijos vykdymui dėl rūkymo mažinimo ir psichotropinių medžiagų vartojimobei gyventojų sveikos gyvensenos skatinimo.

**4. Lėšų poreikis sprendimui įgyvendinti ir jų šaltiniai.**

Papildomų lėšų projektui įgyvendinti neplanuojama. Savivaldybės biudžeto lėšų suma lieka tokia pati, kokiai buvo pritarta 2024-02-29 sprendimais – 14 900 Eur.

**5. Sprendimo projekto autorius ir (ar) autorių grupė.**

Pranešėja ir rengėja – Strateginio planavimo ir projektų valdymo skyriaus vedėja Rasa Andriekienė.