**SKUODO rajono savivaldybės taryba**

**SPRENDIMAS**

**DĖL PRITARIMO DALYVAUTI PROJEKTE „SVEIKOS GYVENSENOS SKATINIMAS IR PSICHOAKTYVIŲ MEDŽIAGŲ PREVENCIJA SKUODO RAJONE“ PARTNERIO TEISĖMIS**

2026 m. vasario 13 d. Nr. T10-29

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos apsaugos ministro 2023 m. gegužės 30 d. įsakymu Nr. V-627 „Dėl Regioninės pažangos priemonės Nr. 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“ finansavimo gairių patvirtinimo“ patvirtintomis Regioninės pažangos priemonės 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“ finansavimo gairėmis, Skuodo rajono savivaldybės taryba nusprendžia:

1. Pritarti Klaipėdos rajono visuomenės sveikatos biuro projekto „Sveikos gyvensenos skatinimas ir psichoaktyvių medžiagų prevencija Skuodo rajone“ rengimui ir Skuodo rajono savivaldybės administracijos dalyvavimui projekte partnerio teisėmis.

2. Finansuoti 15 proc. projekto „Sveikos gyvensenos skatinimas ir psichoaktyvių medžiagų prevencija Skuodo rajone“ tinkamų finansuoti išlaidų Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Sveikos gyvensenos skatinimas ir psichoaktyvių medžiagų prevencija Skuodo rajone“ susijusius dokumentus.

4. Pripažinti netekusiais galios:

4.1. Skuodo rajono savivaldybės tarybos 2024 m. vasario 29 d. sprendimą Nr. T9-34 „Dėl pritarimo dalyvauti projekte „Psichoaktyvių medžiagų vartojimo prevencija Skuodo rajone – nulis priklausomybių“ partnerio teisėmis“.

4.2. Skuodo rajono savivaldybės tarybos 2024 m. vasario 29 d. sprendimą Nr. T9-35 „Dėl pritarimo dalyvauti projekte „Sveikos gyvensenos skatinimas Skuodo rajone“ partnerio teisėmis“.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (0 440) 45 559