**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO RAJONO SAVIVALDYBĖS ADMINISTRACINIŲ GEBĖJIMŲ STIPRINIMAS SIEKIANT UŽTIKRINTI VEIKSMINGĄ STRATEGINIŲ PLĖTROS TIKSLŲ ĮGYVENDINIMĄ“ RENGIMUI IR FINANSAVIMUI**

20256 m. vasario 13 d. Nr. T10-30

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – susipažinti su Šiaurės šalių savivaldybių patirtimi įgyvendinat strateginius savivaldybių tikslus senstančios visuomenės, emigracijos, gyventojų įtraukimo priimant sprendimus, savivaldybės įvaizdžio kūrimo ir kitose srityse, pasinaudojant Šiaurės ir Baltijos šalių valstybės tarnautojų ir viešųjų įstaigų programos finansavimo lėšomis. Programos lėšomis finansuojama valstybės tarnautojų ir viešojo sektoriaus darbuotojų nuotoliniai susitikimai, pažintiniai vizitai, stažuotės.

Šiuo metu derinama galimybė bendradarbiauti su Danijos, Švedijos ir Suomijos savivaldybėmis. Projektu metu būtų organizuojami du (5–7 asmenų) pažintiniai vizitai į minėtas šalis.

**2. Siūlomos teisinio reguliavimo nuostatos.**

Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju reikalingas Tarybos sprendimas (įgaliojimas Savivaldybės administracijai) rengti minėtą projektą finansavimui gauti pagal Šiaurės ir Baltijos šalių valstybės tarnautojų ir viešųjų įstaigų programos gaires.

**3. Laukiami rezultatai**.

Projekto įgyvendinimas sudarys galimybes savivaldybės atstovams įgyti naudingų žinių viešojo administravimo srityse.

**4. Lėšų poreikis sprendimui įgyvendinti ir jų šaltiniai.**

Planuojama bendra projekto vertė apie 13000–15000 Eur. 60 proc. (apie 8000–9000 Eur) projekto išlaidų finansuojama Programos lėšomis. Kita dalis, 40 proc. (apie 5000–6000 Eur), finansuojama Skuodo rajono savivaldybės biudžeto lėšomis

.

**5. Sprendimo projekto autorius ir (ar) autorių grupė.**

Pranešėja ir rengėja – Strateginio planavimo ir projektų valdymo skyriaus vedėja Rasa Andriekienė.

Į posėdį kviesti Administracijos direktoriaus pavaduotoją Oną Malūkienę.