**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS TARYBOS 2025 M. GEGUŽĖS 29 D. SPRENDIMO NR. T9-136 „DĖLVIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS SKUODO RAJONO SAVIVALDYBĖS TARYBOS NUSTATYTOSE VIEŠOSIOSE VIETOSE IŠDAVIMĄ NUOSTATŲ PATVIRTINIMO“ PAKEITIMO**

2026 m. vasario 17 d. Nr. T10-32

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos rinkliavų įstatymo 11 straipsnio 1 dalies 2 punktu, 12 straipsnio 1 punktu, 13 straipsnio 2 dalimi, Skuodo rajono savivaldybės taryba nusprendžia:

Pakeisti Vietinės rinkliavos už leidimo prekiauti ar teikti paslaugas Skuodo rajono savivaldybės tarybos nustatytose viešosiose vietose išdavimą nuostatus, patvirtintus Skuodo rajono savivaldybės tarybos 2025 m. gegužės 29 d. sprendimu Nr. T9-136 „Dėl Vietinės rinkliavos už leidimo prekiauti ar teikti paslaugas Skuodo rajono savivaldybės tarybos nustatytose viešosiose vietose išdavimą nuostatų patvirtinimo“:

1. Pakeisti 12.2.1 papunktį ir jį išdėstyti taip:

„12.2.1. tautodailininkams, turintiems tautodailininko pažymėjimą ar tautinio paveldo sertifikatą ir prekiaujantiems savo pagamintais dirbiniais renginių metu;“;

2. Pakeisti 13 punktą ir jį išdėstyti taip:

„13. Nuostatų 12 punkte nurodytos lengvatos netaikomos, kai prekiaujama ir (ar) teikiama paslaugas renginių metu, mugėse, taip pat prekybai iš kioskų ir paviljonų. Nustatyta lengvata taikoma tik vienai asmens užimamai prekybos ar paslaugų teikimo vietai. Už kiekvieną kitą (papildomą) vietą vietinė rinkliava mokama pilnu tarifu, netaikant lengvatos bei prekiaujant daugiau nei vienoje prekybos vietoje.“;

3. Pakeisti 1 priedo 1 lentelės 3.1–3.2 papunkčius ir juos išdėstyti taip:

|  |  |  |  |
| --- | --- | --- | --- |
| „Eil. Nr. | Rinkliavos objektas | Vietinės rinkliavos dydis, Eur už vieną vietą | |
| vienai dienai | mėnesiui |
| 3. | Prekiauti ar teikti paslaugas kioskuose, paviljonuose, lauko kavinėse, kai kioskai, paviljonai įrengti savininkų lėšomis (už 1 kv. m užimamo ploto): | | |
| 3.1. | Skuodo mieste | - | 1,5 |
| 3.2. | Mosėdžio miestelyje ir Ylakių miestelyje | - | 1,3“. |

|  |  |
| --- | --- |
| Savivaldybės meras |  |

Ieva Gembutienė, tel. +370 601 58 614