**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VIETINĖS REIKŠMĖS KELIŲ OBJEKTŲ FINANSAVIMO 2026–2028 METŲ PRIORITETINĖS EILĖS PATVIRTINIMO**

2026 m. vasario 18 d. Nr. T10-36

Skuodas

**1. Parengto sprendimo projekto tikslas ir uždaviniai.**

Vadovaudamasi Lietuvos Respublikos kelių priežiūros ir plėtros programos finansavimo įstatymo 9 straipsnio 8 dalimi, Skuodo rajono savivaldybės taryba turi patvirtinti Skuodo rajono savivaldybės vietinės reikšmės kelių objektų finansavimo trejų metų prioritetinę eilę ir pripažinti netekusiu galios Skuodo rajono savivaldybės tarybos 2025 m. balandžio 24 d. sprendimą Nr. T9-112 „Dėl Skuodo rajono savivaldybės vietinės reikšmės kelių objektų finansavimo 2025–2027 metų prioritetinės eilės patvirtinimo“.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Lietuvos Respublikos kelių priežiūros ir plėtros programos finansavimo įstatymo 9 straipsnio 8 dalis, Skuodo rajono savivaldybės tarybos 2022 m. vasario 24 d. sprendimu Nr. T9-35 „Dėl Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo patvirtinimo“ patvirtinto Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo 12 punktas.

**3. Laukiami rezultatai.**

Vadovaujantis patvirtinta Skuodo rajono savivaldybės vietinės reikšmės kelių objektų finansavimo trejų metų prioritetine eile bus planuojami ir vykdomi šių kelių ir gatvių projektavimo, naujos statybos, rekonstravimo, kapitalinio ir paprastojo remonto darbai, su jais susijusios paslaugos, įgyvendinamos saugaus eismo ir darnaus judumo priemonės 2026–2028 metais.

**4. Lėšų poreikis sprendimui įgyvendinti ir jų šaltiniai.**

Vietinės reikšmės kelių ir gatvių projektavimo, naujos statybos, rekonstravimo, kapitalinio remonto 2026–2028 metų darbai bus finansuojami Kelių priežiūros ir plėtros programos lėšomis.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjais – Statybos, investicijų ir turto valdymo skyriaus vyresnysis specialistas Dainius Vaitkus.