**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS VIETINĖS REIKŠMĖS KELIŲ OBJEKTŲ FINANSAVIMO 2026–2028 METŲ PRIORITETINĖS EILĖS PATVIRTINIMO**

2026 m. vasario 18 d. Nr. T10-36

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos kelių priežiūros ir plėtros programos finansavimo įstatymo 9 straipsnio 8 dalimi, Skuodo rajono savivaldybės tarybos 2022 m. vasario 24 d. sprendimu [Nr. T9-35](https://teisineinformacija.lt/skuodas/document/16203) „Dėl Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo patvirtinimo“ patvirtinto Skuodo rajono savivaldybės kelių priežiūros ir plėtros programos finansavimo lėšų paskirstymo ir naudojimo tvarkos aprašo 12 punktu bei atsižvelgdama į 2026 m. vasario 12 d. darbo grupės siūlymą, Skuodo rajono savivaldybės taryba nusprendžia:

1. Patvirtinti Skuodo rajono savivaldybės vietinės reikšmės kelių objektų finansavimo 2026–2028 metų prioritetinę eilę (pridedama).

2. Pripažinti netekusiu galios Skuodo rajono savivaldybės tarybos 2025 m. balandžio 24 d. sprendimą [Nr. T9-112](https://teisineinformacija.lt/skuodas/document/18156) „Dėl Skuodo rajono savivaldybės vietinės reikšmės kelių objektų finansavimo 2025–2027 metų prioritetinės eilės patvirtinimo“.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Dainius Vaitkus, tel. (0 440) 73 987