**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TURTO PERDAVIMO SKUODO BARTUVOS PROGIMNAZIJAI** **VALDYTI, NAUDOTI IR DISPONUOTI PATIKĖJIMO TEISE**

2026 m. vasario 18 d. Nr. T10-37

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti Skuodo Bartuvos progimnazijai valdyti, naudoti ir disponuoti patikėjimo teise Skuodo rajono savivaldybei priklausantį ilgalaikį materialųjį turtą – M2 klasės, 19+1 vietų automobilį „Mercedes-Benz Sprinter“ su keltuvu, pritaikytu dviem asmenims su negalia vežti, inventorinis Nr. I010312M, kėbulo Nr. W1V5HD3Z8SP757523, valstybinis Nr. EC6342, įsigijimo vertė – 201 189 eurai 45 ct (3305 finansavimo šaltinis Europos Sąjungos – 162 100 eurai 44 ct, 1102 savivaldybės biudžeto lėšos – 39 089 eurai 01 ct), likutinė vertė – 201 189 eurai 45 ct, 10 metų laikotarpiui. Mokyklinis autobusas yra įsigytas iš Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ projekto „Skuodo rajono bendrojo ugdymo mokyklų aplinkos pritaikymas įtraukiajam ugdymui (neįgaliesiems)“ finansavimo lėšų. Autobusiukas reikalingas bendrojo ugdymo mokinių, gyvenančių kaimo gyvenamosiose vietovėse, neatlygintino pavėžėjimo į mokyklą ir į namus organizavimui užtikrinti.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 6 straipsnio 7 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiais, 7 punktu.

**3. Laukiami rezultatai.**

Skuodo Bartuvos progimnazijai perduodamas automobilis „Mercedes-Benz Sprinter“ su keltuvu, skirtu asmenims su negalia, pagerins mokinių sąlygas greičiau ir patogiau pasiekti mokyklą / namus, užtikrins mokyklos pasiekiamumą iš atokesnių rajono vietovių.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyresnioji specialistė Elena Čiunkienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.