**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS TURTO PERDAVIMO SKUODO BARTUVOS PROGIMNAZIJAI** **VALDYTI, NAUDOTI IR DISPONUOTI PATIKĖJIMO TEISE**

2026 m. vasario 18 d. Nr. T10-37

Skuodas

Vadovaudamasi Lietuvos Respublikos vietos savivaldos įstatymo 6 straipsnio 7 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiais, 7 punktu bei atsižvelgdama į Skuodo Bartuvos progimnazijos 2026 m. vasario 12 d. prašymą, Skuodo rajono savivaldybės taryba nusprendžia:

1. Perduoti Skuodo Bartuvos progimnazijai 10 metų laikotarpiui valdyti, naudoti ir disponuoti patikėjimo teise Skuodo rajono savivaldybei nuosavybės teise priklausantį turtą – automobilį „Mercedes-Benz Sprinter“ su keltuvu, skirtu asmenims su negalia, inventorinis Nr. I010312M, kėbulo Nr. W1V5HD3Z8SP757523, valstybinis Nr. EC6342, įsigijimo vertė – 201 189 eurai 45 ct, likutinė vertė – 201 189 eurai 45 ct, savivaldybės savarankiškajai funkcijai – bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklą ir į namus organizavimui – užtikrinti.

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodyto turto priėmimo–perdavimo aktą ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Čiunkienė, tel. +370 440 45 563