**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2026–2028 METŲ GAISRŲ PREVENCIJOS PROGRAMOS PATVIRTINIMO**

2026 m. vasario 18 d. Nr. T10-38

Skuodas

**1.** **Parengto sprendimo projekto tikslas ir uždaviniai.**

Šiuo sprendimo projektu reikalinga patvirtinti Skuodo rajono savivaldybės 2026–2028 metų gaisrų prevencijos programą (toliau – Programa), suplanuotą trejų metų laikotarpiui, atitinkančią bendrąsias rekomendacijas.

Sprendimo projekto tikslas – sukurti savivaldybėje gaisrų prevencijos mechanizmą siekiant sumažinti gaisrų ir juose nukentėjusių asmenų skaičių.

Programos rezultatų pasiekimui ir išmatuojamų rodiklių užtikrinimui formuluojami šie uždaviniai:

1. Sustiprinti gaisrų prevencijos veiklą savivaldybėje.

2. Skleisti gaisrinės saugos žinias, ugdyti šalies gyventojų saugaus elgesio įpročius.

3. Tobulinti gaisrų prevencijos organizavimą.

**2. Siūlomos teisinio reguliavimo nuostatos.**

[Programos uždaviniai bus įgyvendinami](https://www.panrs.lt/wp-content/uploads/panrs_documents/8342/Programa-panrs-2025.docx) pagal parengtą 2026–2028 metųprogramos priemonių planą (toliau – Priemonių planas). Priemonių planas parengtas vadovaujantis Lietuvos Respublikos priešgaisrinės saugos 2002 m. gruodžio 5 d. įstatymo Nr. IX -1225 9 straipsnio 1 dalies 2 ir 6 punktais ir Lietuvos Respublikos vidaus reikalų ministro 2021 m. liepos 19 d. įsakymo Nr. 1V-607 „Dėl Gaisrų prevencijos veiksmų plano patvirtinimo“ 7 punktu, Lietuvos Respublikos vidaus reikalų ministro 2021 m. lapkričio 15 d. įsakymu Nr. 1V-851 patvirtintomis Savivaldybės gaisrų prevencijos programos rengimo metodinėmis rekomendacijomis (toliau – Rekomendacijos). Vadovaujantis Rekomendacijų 8 punktu, Programos laikotarpis turi būti ne trumpesnis kaip 3 metai, pasibaigus šiam laikotarpiui, programos galiojimas pasibaigia ir papildomų teisės aktų pakeisti ar panaikinti priimti nėra būtina.

**3. Laukiami rezultatai.**

Programa skirta efektyviai spręsti gaisrų prevencijos problemą, identifikuojant rizikos veiksnius ir įgyvendinant priemones, orientuotas į gyventojų saugos užtikrinimą.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos:

1 000,00 Eur autonominiams dūmų detektoriams įsigyti iš programos „Priešgaisrinės gelbėjimo tarnybos prevencinės veiklos rėmimas“;

1 184,00 Eur vienkartinės pašalpos skyrimas krosnių, dūmtraukių remontui iš sąmatos S00.184 „Socialinių išmokų ir kompensacijų skyrimas ir mokėjimas“, vadovaujantis Skuodo rajono savivaldybės tarybos 2023 m. birželio 30 d. sprendimu Nr. T9-124 patvirtinto Piniginės socialinės paramos teikimo nepasiturintiems Skuodo rajono savivaldybės gyventojams tvarkos aprašo 66.2.4. papunkčiu.

329 040,37 Eur finansuojama Europos Sąjungos lėšomis – 2021–2027 m. Interreg VI-A Latvija–Lietuva programos projektas Nr. LL-00228 „Bendradarbiavimas tarp gaisrinės apsaugos tarnybų, siekiant sustiprinti nelaimių rizikos prevenciją ir valdymą Latvijos ir Lietuvos pasienyje“:

ugniagesių gelbėtojų atvirų dienų renginių organizavimas;

ugniagesių gelbėtojų individualių apsaugos priemonių ir įrangos įsigijimas;

ugniagesių gelbėtojų kvalifikacijos tobulinimas;

vandens talpų įrengimas.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, Edita Jautakienė.

Kviečiami – Skuodo rajono savivaldybės priešgaisrinės tarnybos viršininkas Mindaugas Jazbutis, Priešgaisrinės apsaugos ir gelbėjimo departamento prie VRM Klaipėdos PGV Skuodo priešgaisrinės gelbėjimo tarnybos viršininkas Vaclovas Kirsenka.