PATVIRTINTA

Skuodo rajono savivaldybės tarybos

2026 m. vasario d. sprendimu Nr. T9-

**SKUODO RAJONO SAVIVALDYBĖS 2026–2028 METŲ GAISRŲ PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Skuodo rajono savivaldybės 2026–2028 metų gaisrų prevencijos programa (toliau – Programa) siekiama veiksmingai mažinti gaisrų, žuvusiųjų ir traumuotų gaisruose asmenų skaičių ir į prevencinę veiklą įtraukti tokias savivaldybės bendruomenės socialines struktūras kaip mokykla, šeima, bendruomenė.

2. Programa parengta vadovaujantis Lietuvos Respublikos priešgaisrinės saugos įstatymu, Lietuvos Respublikos vidaus reikalų ministro 2021 m. liepos 19 d. įsakymu Nr. 1-V-607 „Dėl Gaisrų prevencijos veiksmų plano patvirtinimo“, Lietuvos Respublikos vidaus reikalų ministro 2021 m. lapkričio 15 d. įsakymu Nr. 1-851 „Dėl Savivaldybės gaisrų prevencijos programos rengimo metodinių rekomendacijų patvirtinimo“.

3. Programa sudaroma 3 metams, ją tvirtina Skuodo rajono savivaldybės taryba.

**II SKYRIUS**

**ESAMOS BŪKLĖS ANALIZĖ**

4. Gaisrinės saugos būklę atspindi gaisrų statistika. Didžiausias gaisrų skaičius per pastaruosius 10 metų Skuodo rajono savivaldybės teritorijoje buvo 2021 m. – 73 gaisrai, mažiausias 2025 m. – 40 gaisrų. Pateikiama pastarųjų 3 metų gaisrų statistika.

**1 lentelė. Gaisrų Skuodo rajono savivaldybėje statistika 2023–2025 m.** (Statistinę informaciją pateikė Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Skuodo priešgaisrinė gelbėjimo tarnyba)

|  |  |  |  |  |  |  |
| --- | --- | --- | --- | --- | --- | --- |
|  | **2023 m.** | | **2024 m.** | | **2025 m.** | |
| Bendras gaisrų skaičius, vnt. | Nuo bendro gaisrų skaičiaus proc. | Bendras gaisrų skaičius, vnt. | Nuo bendro gaisrų skaičiaus proc. | Bendras gaisrų skaičius, vnt. | Nuo bendro gaisrų skaičiaus proc. |
| Gaisrų skaičius atvirose teritorijose | 8 | 17,02 | 10 | 20 | 7 | 17,5 |
| Gaisrų skaičius gyvenamosios paskirties pastatuose | 21 | 44,68 | 30 | 60 | 19 | 47,5 |
| Gaisrų skaičius pagalbinio ūkio paskirties pastatuose | 3 | 6,38 | 1 | 2 | 5 | 12,5 |
| Gaisrų skaičius transporto priemonėse | 5 | 10,63 | 5 | 10 | 4 | 10 |
| Gaisrų skaičius gamybinės paskirties pastatuose | 0 | 0 | 1 | 2 | 0 | 0 |
| Gaisrų skaičius kituose objektuose (šiukšlių konteineriai, šiukšlės, apleisti pastatai ir pan.) | 10 | 21,27 | 3 | 6 | 5 | 12,5 |
| **Bendras gaisrų skaičius** | 47 | | 50 | | 40 | |

5. Gaisrų statistinė analizė atskleidžia, kad gyvenamieji pastatai yra dominuojanti gaisrų kilimo vieta bendroje gaisrų įvykių struktūroje.

**2 lentelė. Pagrindinės gaisrų priežastys 2023–2025 m.** (Statistinę informaciją pateikė Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Skuodo priešgaisrinė gelbėjimo tarnyba)

|  |  |  |  |
| --- | --- | --- | --- |
| **Priežastys** | **2023 m.** | **2024 m.** | **2025 m.** |
| Krosnių, židinių bei dūmtraukių gedimai, įrengimo bei eksploatavimo reikalavimų pažeidimai | 5 | 8 | 3 |
| Pašalinis ugnies šaltinis | 6 | 5 | 8 |
| Krosnių, židinių bei dūmtraukių gedimai | 1 | 1 | 0 |
| Elektros įrenginių, prietaisų, elektros instaliacijos gedimai | 8 | 7 | 7 |
| Transporto priemonių gedimai | 2 | 4 | 3 |
| Neatsargus žmogaus elgesys su ugnimi | 5 | 2 | 4 |
| Savaiminis medžiagų užsidegimas | 7 | 14 | 11 |
| Žolės, ražienų, augalininkystės atliekų deginimas | 1 | 4 | 2 |
| Šiukšlių, buitinių atliekų deginimas | 1 | 2 | 0 |
| Dujų, žibalinių, benzininių įrenginių, prietaisų eksploatavimo pažeidimai | 0 | 1 | 0 |
| Neatsargus rūkymas | 0 | 1 | 0 |
| Sprogimai | 1 | 0 | 0 |
| Tyčinė žmonių veika (padegimai) | 3 | 0 | 1 |
| Vaikų išdykavimas | 1 | 0 | 1 |
| Kitos priežastys | 6 | 1 | 0 |

6. Gyvenamosios paskirties pastatuose apie 24 proc. kylančių gaisrų sudaro suodžių užsidegimas dūmtakyje ar dūmtraukyje. Dažniausia šių gaisrų priežastis – savaiminis medžiagų užsidegimas, krosnių, židinių bei dūmtraukių įrengimo ir eksploatavimo reikalavimų pažeidimai, krosnių židinių bei dūmtraukių gedimai. Kitos dažnos gyvenamosios paskirties pastatuose kylančių gaisrų priežastys yra elektros instaliacijos ir elektros prietaisų gedimai, neatsargus žmogaus elgesys su ugnimi, neatsargus rūkymas.

**3 lentelė. Kilusių gaisrų skaičius Skuodo rajono savivaldybės seniūnijose 2023–2025 m.** (Statistinę informaciją pateikė Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Skuodo priešgaisrinė gelbėjimo tarnyba)

| **Seniūnija** | **2023 m.** | **2024 m.** | **2025 m.** |
| --- | --- | --- | --- |
| Aleksandrijos seniūnija | 6 | 4 | 3 |
| Barstyčių seniūnija | 0 | 1 | 3 |
| Ylakių seniūnija | 6 | 8 | 3 |
| Lenkimų seniūnija | 2 | 1 | 3 |
| Mosėdžio seniūnija | 2 | 10 | 6 |
| Notėnų seniūnija | 2 | 3 | 4 |
| Skuodo seniūnija | 12 | 7 | 4 |
| Skuodo miesto | 12 | 10 | 12 |
| Šačių seniūnija | 5 | 6 | 2 |
| **Iš viso:** | 47 | 50 | 40 |

7. Žmonių žūčių gaisruose tendencijos: pagal statistiką Skuodo r. sav., 100 proc. žmonių žūsta gyvenamosiose patalpose; daugiausiai tragiškų gaisrų kilo dėl pašalinių ugnies šaltinių ir elektros įrenginių, prietaisų, elektros instaliacijos gedimų. Statistinė gaisrų įvykių analizė atskleidžia, jog [didžiausias aukų skaičius fiksuojamas](https://www.panrs.lt/wp-content/uploads/panrs_documents/8342/Programa-panrs-2025.docx) šaltuoju metų periodu ir nakties metu.

8. Skuodo rajono savivaldybės teritorijoje 2023–2025 m. gaisruose žuvo 2 žmonės.

9. 2023 m. gaisruose traumuotų žmonių nebuvo, 2024 m. – vienas traumuotas žmogus, 2025 m. – 2 traumuoti žmonės.

10. Išskiriamos pagrindinės probleminės sritys, įtakojančios gaisrų kilimą: netinkamai prižiūrimi šildymo įrenginiai – teisės aktų nustatyta tvarka netinkamai eksploatuojamos krosnys ir dūmtraukiai (periodiškai nevalomi), netvarkingi ir (ar) netinkamai naudojami elektros įrenginiai ir netvarkinga (sena, perkrauta) elektros instaliacija, techniniai įrenginių gedimai, neatsargus elgesys su ugnimi.

**4 lentelė. Socialiai pažeidžiamiems asmenims autonominių dūmų signalizatorių įrengimas Skuodo rajone 2023–2025 m.** (Statistinę informaciją pateikė Skuodo rajono savivaldybės priešgaisrinė tarnyba)

| **Seniūnija** | **2023 m.** | **2024 m.** | **2025 m.** |
| --- | --- | --- | --- |
| Aleksandrijos seniūnija | 9 | 11 | 22 |
| Barstyčių seniūnija | 30 | 5 | 20 |
| Ylakių  seniūnija | 22 | 26 | 7 |
| Lenkimų seniūnija | 12 | 24 | 28 |
| Mosėdžio seniūnija | 29 | 32 | 18 |
| Notėnų seniūnija | 5 | 18 | 25 |
| Skuodo seniūnija | 27 | 21 | 15 |
| Skuodo miesto | 3 | 5 | 4 |
| Šačių seniūnija | 16 | 11 | 14 |
| **Iš viso:** | 153 | 153 | 153 |

11. Stebėtina tendencija, kad socialinės rizikos grupėmsbūdinga mažesnė įsitraukimo į [viešąsias priešgaisrinės saugos švietimo iniciatyvas](https://www.panrs.lt/wp-content/uploads/panrs_documents/8342/Programa-panrs-2025.docx), o tai sąlygoja nepakankamą informuotumą apie privalomą gaisro aptikimo įrangos diegimą. Siekiant minimizuoti šią riziką, savivaldybės biudžeto lėšomis yra užtikrinamas autonominių dūmų signalizatorių įrengimas tikslinėse socialiai pažeidžiamų asmenų grupėse, ypatingą dėmesį skiriant  kaimiškųjų seniūnijų gyventojams.

**III SKYRIUS**

**TIKSLAI IR UŽDAVINIAI**

12. Pagrindinis Programos tikslas – sukurti savivaldybėje gaisrų prevencijos mechanizmą siekiant sumažinti gaisrų ir juose nukentėjusių asmenų skaičių.

13. Efektyviam Programos rezultatų pasiekimui ir išmatuojamų rodiklių užtikrinimui formuluojami šie uždaviniai:

13.1. sustiprinti gaisrų prevencijos veiklą savivaldybėje;

13.2. skleisti gaisrinės saugos žinias, ugdyti šalies gyventojų saugaus elgesio įpročius;

13.3. tobulinti gaisrų prevencijos organizavimą.

14. [Programos uždavinių įgyvendinimas](https://www.panrs.lt/wp-content/uploads/panrs_documents/8342/Programa-panrs-2025.docx) reglamentuojamas pagal parengtą 2026–2028 metųprogramos priemonių planą (toliau – Priemonių planas).

**IV SKYRIUS**

**PROGRAMOS ĮGYVENDINIMAS**

15. [Programos uždavinius įgyvendin](https://www.panrs.lt/wp-content/uploads/panrs_documents/8342/Programa-panrs-2025.docx)a pagal Priemonių planą (priedas) Skuodo rajono savivaldybės administracijos patarėjas, atliekantis savivaldybės parengties pareigūno funkcijas, Savivaldybės administracijos Socialinės paramos skyrius, Skuodo socialinių paslaugų šeimai centras, Skuodo rajono savivaldybės administracijos seniūnijos, Skuodo rajono savivaldybės priešgaisrinė tarnyba, Priešgaisrinės apsaugos ir gelbėjimo departamento prie Lietuvos Respublikos vidaus reikalų ministerijos Klaipėdos priešgaisrinės gelbėjimo valdybos Skuodo priešgaisrinė gelbėjimo tarnyba. Įgyvendinant Programą gali dalyvauti ir kiti valstybės, savivaldybės ir nevyriausybinio sektoriaus subjektai.

16. Programa įgyvendinama pagal priemonių sąrašą.

17. Programa finansuojama iš savivaldybės biudžeto lėšų, Europos Sąjungos paramos fondų.

18. Programos įgyvendinimo kontrolę vykdo ir koordinuoja jos įgyvendinimą Skuodo rajono savivaldybės administracijos patarėjas, atliekantis savivaldybės parengties pareigūno funkcijas.

19. Skuodo rajono savivaldybės administracijos patarėjas, atliekantis savivaldybės parengties pareigūno funkcijas, kiekvienais metais iki vasario 1 d. pateikia Lietuvos Respublikos vidaus reikalų ministerijai informaciją apie Programos įgyvendinimą teisės aktų nustatyta tvarka.

20. Teikia siūlymus dėl Programos atnaujinimo, papildymo ir keitimo Skuodo rajono savivaldybės administracijos patarėjas, atliekantis savivaldybės parengties pareigūno funkcijas, atlikus įvykdytų priemonių poveikį ir gautus rezultatus.

**V SKYRIUS**

**BAIGIAMOSIOS NUOSTATOS**

21. Programa ir Programos įgyvendinimo priemonių plano ataskaita skelbiama Skuodo rajono savivaldybės interneto svetainėje.

22. Programa gali būti keičiama, papildoma ar pripažįstama netekusia galios Skuodo rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_

Skuodo rajono savivaldybės 2026–2028 metų

gaisrų prevencijos programos

priedas

**SKUODO RAJONO SAVIVALDYBĖS 2026–2028 METŲ GAISRŲ PREVENCIJOS**

**PROGRAMOS PRIEMONIŲ PLANAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Uždavinys | Priemonė | Atsakingas vykdytojas | Vykdymo terminas | Lėšų poreikis, Eur | | | Siekiami rezultatai |
| 2026 m. | 2027 m. | 2028 m. |  |
| 1. Sustiprinti gaisrų prevencijos veiklą savivaldybėje | 1.1. Parengti ir esant poreikiui atnaujinti savivaldybės gaisrų prevencijos programą. | Skuodo rajono savivaldybės administracijos patarėjas, atliekantis savivaldybės parengties pareigūno funkcijas (toliau – Parengties pareigūnas) | I ketvirtis | - | - | - | Parengta programa. |
| 1.2. Sudaryti vienišų, senyvo amžiaus, neįgalių asmenų ir auginančių nepilnamečius vaikus asmenų, turinčių specialiųjų poreikių ir gyvenančių riziką keliančiuose individualiuose gyvenamuosiuose būstuose, sąrašus (toliau – Sąrašai) ir juos kasmet atnaujinti. | Savivaldybės administracijos socialinės paramos skyrius,  Skuodo socialinių paslaugų šeimai centras, seniūnai | I–II ketvirtis | - | - | - | Sudaryti ar atnaujinti sąrašai. |
| 1.3. Pagal Sąrašus organizuoti gyvenamųjų būstų lankymą, vertinti būstų priešgaisrinę būklę, vykdyti autonominių dūmų jutiklių įrengimo kontrolę (prireikus dūmų detektorius įrengti), konsultuoti dūmtraukių, šildymo įrenginių eksploatavimo klausimais. | Skuodo rajono savivaldybės priešgaisrinė tarnyba (toliau –Skuodo rajono SPT), Priešgaisrinės apsaugos ir gelbėjimo departamento prie Vidaus reikalų ministerijos Klaipėdos Priešgaisrinės gelbėjimo valdybos Skuodo priešgaisrinė gelbėjimo tarnyba (toliau – Tarnyba), seniūnai | I–III ketvirtis | 1000 | 1000 | 1000 | Aplankyti visi į sąrašą įtraukti būstai. |
| 1.4. Akcija „Saugūs namai“. Individualių namų lankymo metu vykdoma autonominių dūmų jutiklių įrengimo kontrolė, priešgaisrinės saugos taisyklių laikymasis. | Skuodo rajono SPT, Tarnyba, seniūnai | I–IV ketvirtis | – | – | – | Patikrinti ne mažiau kaip 10 individualių gyvenamųjų namų. |
| 1.5. Akcija „Daugiabučiai be gaisrų“. Daugiabučių namų lankymo metu vykdoma autonominių dūmų jutiklių įrengimo kontrolė, priešgaisrinės saugos taisyklių laikymasis. | Skuodo rajono SPT, Tarnyba, seniūnai | I–IV ketvirtis | – | – | – | Patikrinti ne mažiau kaip 5 daugiabučiai |
| 1.6. Akcija „Būk saugus, mokiny“. Švietimo įstaigose mokiniai, vaikai mokomi saugaus elgesio taisyklių. | Skuodo rajono SPT, Tarnyba | I–IV ketvirtis | – | – | – | Per metus ne mažiau kaip 5 susitikimai švietimo įstaigose. |
|  | 1.7. Organizuoti didžiausią gaisro grėsmę keliančių krosnių, dūmtraukių remontą. | Seniūnijos, Skuodo rajono SPT, Tarnyba | 2026–2028 m. I–IV ketvirtis | Suremontuoti per metus 2 asmenims ar 2 šeimoms krosnis, dūmtraukius  8 BSI | Suremontuoti per metus 2 asmenims ar 2 šeimoms krosnis, dūmtraukius,  8 BSI | Suremontuoti per metus 2 asmenims ar 2 šeimoms krosnis, dūmtraukius  8 BSI | Vadovaujantis Skuodo rajono savivaldybės tarybos 2023 m. birželio 30 d. sprendimu Nr. T9-124 patvirtinto Piniginės socialinės paramos teikimo nepasiturintiems Skuodo rajono savivaldybės gyventojams tvarkos aprašo 66.2.4 papunkčiu. |
| 2. Skleisti gaisrinės saugos žinias, ugdyti šalies gyventojų saugaus elgesio įpročius. | 2.1. Ugniagesiams teikti konsultacijas individualių gyvenamųjų namų gyventojams. | Skuodo rajono SPT, Tarnyba, Parengties pareigūnas | I–IV ketvirtis | - | - | - | Bus sukurtas komunikavimo kanalas, kuriuo teikiamos individualios ugniagesių konsultacijos gyventojams. |
| 2.2. Kasmet organizuoti atvirų durų dienas ir atvirus veiklų pristatymus, renginius ugniagesių komandose. | Skuodo rajono SPT, Tarnyba, Parengties pareigūnas | I–IV ketvirtis | 3995,00\* | - | - | Per metus ne mažiau kaip viena atvirų durų diena ar veiklos pristatymo renginys, kuriame dalyvauja ugniagesių komandos, gyventojai. |
| 2.3. Kasmet organizuoti mokymus gaisrų prevencijos klausimais socialinių paslaugų srities specialistams. | Skuodo rajono SPT, Tarnyba, Parengties pareigūnas | I–IV ketvirtis | - | - | - | Ne mažiau kaip 3 mokymai per metus. |
| 2.4. Kasmet planuoti tikslines gaisrų prevencijos priemones, numatant mokymus neįgaliųjų bendruomenėms apie gaisrų prevenciją, praktinę pagalbą rizikos grupėms (dūmtraukių valymas, krosnių remontas, elektros instaliacijos remontas, autonominių dūmų detektorių įrengimas ir pan.). | Skuodo rajono SPT, Tarnyba | I–IV ketvirtis | - | - | - | Surengti ne mažiau kaip 1 mokymai per metus visose seniūnijose. |
| 2.5. Viešinti informaciją apie gaisrų prevencijos svarbą. | Skuodo rajono SPT, Tarnyba, Parengties pareigūnas | I–IV ketvirtis | - | - | - | Ne mažiau kaip 3 pranešimai savivaldybės interneto svetainėje per metus. |
| 3. Tobulinti gaisrų prevencijos organizavimą (gaisrų prevencijos infrastruktūros optimizavimas, sudarant prielaidas greitam ir veiksmingam atsakui į kylančias grėsmes bei jų pasekmių kontrolei). | 3.1. Materialinės-techninės bazės atnaujinimas, parengties užtikrinimas (ugniagesių gelbėtojų individualių apsaugos priemonių įsigijimas). | Parengties pareigūnas, Savivaldybės administracijos Viešųjų pirkimų skyrius, Skuodo rajono SPT | 2026 metai | 144463,11\* | – | – | Ugniagesių gelbėtojų individualių apsaugos priemonių ir įrangos įsigijimas. |
|  | 3.2. Geriausios praktikos ir ekspertinių žinių sklaida, patirties mainai, inovatyvių strategijų diegimas. | Parengties pareigūnas, Savivaldybės administracijos Viešųjų pirkimų skyrius, Skuodo rajono SPT | 2026 metai | 15115,00\* | – | – | Ugniagesių gelbėtojų kvalifikacijos tobulinimas, gaisrų valdymo strategijos, praktiniai gesinimo veiksmų modeliavimai. |
|  | 3.3. Dirbtinių vandens talpų (rezervuarų) diegimas teritorijose, pasižyminčiose nepakankama gamtine arba centralizuota priešgaisrinio vandentiekio prieiga:  3.3.1. Erškėtrožių g. 18, Daukšių kaime, Skuodo rajonas – 57377,38 Eur\*.  3.3.2. Piliakalnio g., Puodkalių kaimas, Skuodo rajonas – 54314,10 Eur\*.  3.3.3. M. Gimbutienės g. 37, Kaukolikų kaimas, Skuodo rajonas – 57770,78 \*Eur. | Parengties pareigūnas, Savivaldybės administracijos Viešųjų pirkimų skyrius, Skuodo rajono SPT | 2026–2027 metai | 169462,26\* | |  |  |

\* Finansavimas skiriamas iš 2021–2027 m. „Interreg“ VI-A Latvija–Lietuva programos, projekto Nr. LL-00228 „Bendradarbiavimas tarp gaisrinės apsaugos tarnybų, siekiant sustiprinti nelaimių rizikos prevenciją ir valdymą Latvijos ir Lietuvos pasienyje“ lėšų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_