**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VISOS DIENOS MOKYKLOS VEIKLOS ORGANIZAVIMO SKUODO RAJONO SAVIVALDYBĖS BENDROJO UGDYMO MOKYKLOSE TVARKOS APRAŠO PATVIRTINIMO**

2026 m. vasario 19 d. Nr. T10-41

Skuodas

**1. Parengto sprendimo projekto tikslas ir uždaviniai.**

Tikslas – teikti Skuodo rajono savivaldybės bendrojo ugdymo mokyklose kokybišką, įtraukų, socialiai teisingą ir lygias galimybes užtikrinantį ugdymą (si) visą dieną saugioje aplinkoje, siekiant atliepti Skuodo rajono gyventojų švietimo poreikius. Uždavinys – patvirtinti Visos dienos mokyklos veiklos organizavimo Skuodo rajono savivaldybės bendrojo ugdymo mokyklose tvarkos aprašą (toliau – Aprašas).

**2. Siūlomos teisinio reguliavimo nuostatos.**

Aprašas parengtas, vadovaujantis Rekomendacijomis dėl visos dienos mokyklos kūrimo ir veiklos organizavimo, patvirtintomis Lietuvos Respublikos švietimo ir mokslo ministro 2018 m. birželio 26 d. įsakymu Nr. V-606 „Dėl Rekomendacijų dėl visos dienos mokyklos kūrimo ir veiklos organizavimo patvirtinimo“.

**3. Laukiami rezultatai.**

Patvirtintu Aprašu bus nustatyti Visos dienos mokyklos (toliau – VDM) tikslai, uždaviniai, kūrimo sąlygos, mokinių priėmimo į VDM ir veiklos organizavimo joje tvarka. VDM organizuojama veikla – tai veikla, apimanti suderintą formalųjį ir neformalųjį ugdymą, švietimo pagalbos, socialinių, kultūros, visuomenės sveikatos priežiūros paslaugų teikimą ir kitą, visapusiškam mokinių mokymuisi, sveikatinimui, poilsiui, reikalingą veiklą. VDM bus ugdomi priešmokyklinio amžiaus, 1–8 klasių ir esant poreikiui I–IV gimnazijos klasių mokiniai. Sudarius galimybę rajone veikti VDM tinklui, bus tenkinami gyventojų švietimo poreikiai ir stiprinama švietimo paslaugų kokybė.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Rengėja – Švietimo ir sporto skyriaus vyriausioji specialistė Aušra Budrikienė.