**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS PROJEKTŲ BENDROJO FINANSAVIMO TVARKOS APRAŠO PATVIRTINIMO**

2026 m. vasario 19 d. Nr. T10-42

Skuodas

1. **Parengto sprendimo projekto tikslas ir uždaviniai.**

Tarybos sprendimo projektu siūloma patvirtinti Skuodo rajono savivaldybės projektų bendrojo finansavimo tvarkos aprašą (toliau – tvarkos aprašą). Teikiamas tvarkos aprašas nustato dalinio projektų finansavimo iš Skuodo rajono savivaldybės biudžeto lėšų pareiškėjų tinkamumo kriterijus, bendrojo finansavimo procedūras, paraiškų teikimo terminus, atsiskaitymo už gautas lėšas tvarką.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio nuostatos numato, kad socialinių paslaugų teikimo užtikrinimas, gyventojų kultūros ugdymas, sveikatinimo priemonių planavimas ir įgyvendinimas, informacinės visuomenės plėtros įgyvendinimas, aplinkos kokybės gerinimas, kūno kultūros ir sporto plėtojimas, sąlygų verslo ir turizmo plėtrai sudarymas ir pan. yra savivaldybės tarybos kompetencija. Šios veiklos yra finansuojamos įvairių šalies programų ir institucijų per projektinę veiklą.

**3.** **Laukiami rezultatai.**

Patvirtintas tvarkos aprašas sudarys sąlygas Tarybos nariams susipažinti su projektų idėjomis jų rengimo stadijoje, reglamentuos prašymų dėl prisidėjimo prie rengiamo projekto finansavimo terminus ir tvarką projektų pareiškėjams.

**4. Lėšų poreikis sprendimui įgyvendinti ir jų šaltiniai.**

2026 m. biudžeto projekte šio tvarkos aprašo įgyvendinimui suplanuota 85 000 Eur.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.